ברושיים

בְּרוֹשִיִּים (שם מדעי: Cupressaceae) היא משפחה של עצים ושיחים מחטניים בסדרת המחטיים, הכוללת את העצים הגדולים והגבוהים ביותר בעולם בתת-משפחת סקווים וכן תת-משפחות נוספות.

במשפחה 7 תת-משפחות שבהן 27–30 סוגים הכוללים 130–140 מינים כמו הקליטריס פרייס. בישראל מוכרים מיני ברוש וערער ובהם ברוש מצוי, ערער רם, ערער ארזי וערער גלעיני, שבתת-משפחת ברושים.

במשפחת הברושיים נמצאים העצים הגדולים והגבוהים ביותר. 50 העצים הגדולים ביותר הם מהמינים סקוויה ענקית וסקוויה נאה. העץ הגדול ביותר הוא הגנרל שרמן והגבוה ביותר הוא היפריון.

תת-משפחות
Cunninghamhioideae
Taiwanioideae
Athrotaxidoideae
סקווים (Sequoioideae)
טקסודים (Taxodioideae) - בה המין קריפטומריה
Callitroideae
ברושים (Cupressoideae) - בהם הסוג ברוש, ברוש פטגוני וערער.

קישורים חיצוניים

 
 על משפחת ברושיים באתר The Gymnosperm Database
 משפחת ברושיים באתר Dave's Garden

צמחים שתוארו ב-1822
טקסונים שתוארו בידי ג'ון אדוארד גריי
משפחות צמחים